da en da da da da da en fr en et da da da da nl fr fr en da da da de de fr da da da et da da da en en it az da en da en da en en da da it az da en nb sv da da en da da en en da da da da da da da da da da da da da da da da da da da da da da da da da da da da da en da da da da da da da da da da en da da da es es sk tr en nb da et da da da da en da da da da da en da da fi da da et da da en da da en da de de da da da en da da sv da
Besparelser og æstetik: Fem gode råd til kirkens belysning | Kirke.dk
Har du brug for hjælp? Kontakt kundeservice på telefon +45 33 48 05 05 eller mail: service@kirke.dk.
Indtast koden som du har modtaget på SMS
Indtast mail og adgangskode og få adgang.
EnergiTjenesten har foretaget energigennemgange i godt 700 kirker fordelt i hele Danmark. Vi har talt med organisationens leder og energirådgiver, Carsten Vejborg, om de besparelser, kirker kan hente på belysningen
Det eneste, energiekspert Carsten Vejborg har at indvende mod LED-pæren, som er den billigste belysning i drift og den bedste for miljøet, er, at man ikke opnår glødepærens solnedgangs-fornemmelse, når man dæmper belysningen. Her ses belysningen i Vangede Kirke. Foto: Iben Gad
Travl bykirke eller lille landkirke?
Før man tænker på udskiftning af elpærer i kirken, skal man se på, hvor ofte lyset faktisk er tændt.
For kirker der bruges ugentligt, giver det rigtig god mening at skifte til LED-lys med det samme, mens man i kirker, der ikke bruges så ofte – måske 20-30 gange om året – ikke behøver at foretage en fuldstændig udskiftning. Her kan man begynde, når de gamle elpærer springer, men husk, siger energirådgiver Carsten Vejborg:
”Man kan ikke bare skifte én halogen- eller glødepære til LED i kirkerummet ad gangen, for så ser det tosset ud. Tag i stedet én lysekrone ad gangen eller én sektion.”
Hvis man bruger lyset ofte, er det altså hans anbefaling at skifte alle pærer ud på én gang:
”Nogle har den holdning, at hvis de har en pære, der stadig virker, nænner de ikke at smide den ud. Men da plejer jeg at spørge: Hvad vil du helst smide ud, din pære eller din strøm? Spild vil ikke kunne undgås.”
Lys som fra en gammeldags kultrådspære
Carsten Vejborg har altid anbefalet LED til belysning – lige bortset fra kirker. Tidligere var lyset fra LED-pærerne nemlig ikke smukke nok, men nu er en række pærer blevet udviklet til netop at give det flotte lys, som man har behov for i kirkerummet.
”Nogle steder tror man, at man kan bruge de helt almindelige, der fås ved den lokale elektriker, men så går man glip af den klassiske kirkebelysning.”
Der findes en række firmaer, der tilbyder LED-pærer til kirker. Flere provstier har en indkøbsaftale med Upgraders Energi, men ellers er det bare at google ”LED kirkekerte” for at finde de firmaer, der har de velegnede pærer.
Dæmpet belysning er for stemning, ikke besparelse
Da Roskilde Domkirke skiftede fra halogen til LED-pærer, gav det problemer med belysningen, fortæller bygningsansvarlige Ole Højlund. LED-pærerne kunne nemlig ikke klare lysdæmperen.
Nu opererer domkirken derfor i stedet med tre faste lysindstillinger: turistbelysning, højmessebelysning og rengøringsbelysning. Det har sammen med et skift fra el- til fjernopvarmning halveret energiforbruget.
Carsten Vejborg mener, at der for almindelige kirker er meget lidt besparelse at hente på lysdæmpning. For langt de fleste kirker vil lysdæmpning kun være at overveje for stemningen og ikke besparelsens skyld.
Ønsker man lysdæmpning for stemningens skyld, som i Carsten Vejborgs lokale kirke, hvor påskemidnatsgudstjenesten begynder med helt dæmpet belysning og løbende skruer op for at visualisere påskebegivenheden, skal man være opmærksom på, at:
”Nogle LED-pærer er dæmpbare, men det er ikke alle. Og faktisk kan man stadig komme galt afsted, for det afhænger også af, hvilken lysdæmper man har.”
Urstyring og skumringsrelæ til kirkens projektører
Kirker er generelt gode til at slukke lyset, når kirken ikke er i brug, mener Carsten Vejborg. Men et sted, hvor det ofte kan betale sig at være mere opmærksom på at slukke, er på udendørsbelysningen.
De kirker, der har projektører til at oplyse kirkerne i den mørke tid, kan med fordel regulere urstyringen oftere, så projektørerne kun tænder, når det er nødvendigt.
Alternativt anbefaler Carsten Vejborg et skumringrelæ ved siden af urstyringen. Med det tændes lyset ved skumring og slukkes ved daggry. Og man kan med fordel indstille urstyringen til at slukke de timer på natten, hvor det ikke tjener noget formål at have kirken oplyst.
”Når man køber projektører, skal man huske at være opmærksom på lysets farve: Nogle har et lidt blåligt lys, med en farvetemperatur på 4000 K – det er sjældent, at det passer så godt med kirkevæggens farve. Det varmehvide lys på 3000 K er i de fleste tilfælde det bedre kirkevalg.”
Sognegården er mere som almindelige boliger, når det kommer til lys. Her er det ikke specielle kirkekerter, men almindelige LED-pærer, der skal bruges.
Igen skal man tage højde for, hvor meget bygningerne er i brug: Der er forskel på bygninger, hvor folk har deres daglige kontorgang, og landsognsbygninger, der benyttes en gang imellem.
I de mindre besøgte bygninger kan man, modsat i kirkerummet, udskifte pærerne fra halogen til LED enkeltvis, da de ofte vil have skærm, modsat de fritsiddende pærer i kirkens lysekrone, hvor man vil bemærke lysforskellen.
”Jeg anbefaler LED til alle lamper, både de almindelige med skruesokkel og de mere specielle: PH-lamper, lysstofrør og de resterende lamper i sognegårde, køkkener, graverfaciliteterne og andre bygninger, der er tilknyttet kirken.”
EnergiTjenesten er en uvildig organisation, der rådgiver virksomheder og privatpersoner i energibesparelser og vedvarende energi.
5 gode råd om belysning:
Fold ud Fold ind
1. Skift til LED-lamper i kirken
En travl kirke anbefales at skifte alle pærer ud på én gang. Mindre travle kirker kan udskifte i sektioner, som de ældre pærer går ud.
2. Skift til LED-pærer i de andre bygninger
I andre lokaler end selve kirkerummet kan man med fordel skifte alle pærer ud på én gang, hvis bygningen ofte er i brug. Hvis ikke, kan man skifte pærerne enkeltvis, som de går ud, da det her ikke vil genere lysindtrykket.
3. Find firmaer, der sælger kirkebelysning
Den gode LED-belysning til kirken kan sjældent købes hos den lokale elektriker. Man må derfor søge de rigtige firmaer frem på google med en ”LED kirkekerte"-søgning.
4. Dæmpet belysning er for stemning, ikke besparelse
Medmindre kirken er ualmindeligt velbesøgt, kan et lysdæmper anlæg kun tjene til stemningen og ikke til nogen særlig besparelse. Her skal man huske at vælge dæmpbare LED-pærer og sørge for, at man har den rigtige lysdæmper.
5. Udendørsbelysning skal times
Har man projektører på kirken i de mørke måneder, skal man huske at regulere urstyringen til lyset løbende, som dagslyset svinder eller tiltager. Ellers kan man købe et skumringsrelæ, hvor man dog stadig bør indstille projektørene til at slukke de inaktive timer af natten.
Denne artikel er en spareguide fra Kirke.dk, og er således udviklet som et redskab, til at hjælpe med besparelser i de lokale sogne
Se de øvrige artikler i serien her
Flere artikler fra Kirke.dk
Hyrdebrevet afslører: Det skriver præster i lukket facebookgruppe
Hyrdebrevet afslører: Det skriver præster i lukket facebookgruppe
Ny bispekandidat: Vi skal passe på med hele tiden at ville finde på og forny os
Ny bispekandidat: Vi skal passe på med hele tiden at ville finde på og forny os
Provster drøftede, hvad kirkens opgave er
Provster drøftede, hvad kirkens opgave er
Anne er valgt ind i toppen af Kirkernes Verdensråd
Anne er valgt ind i toppen af Kirkernes Verdensråd
For eller imod: Bedømmelse af bispekandidater
For eller imod: Bedømmelse af bispekandidater
Kirkerne i Oslo skruer ned for varmen
Kirkerne i Oslo skruer ned for varmen
Hyrdebrevet: De stiller op til bispevalget på Fyn
Hyrdebrevet: De stiller op til bispevalget på Fyn
Forslag: Bispekandidaters kvalifikationer bør vurderes
Forslag: Bispekandidaters kvalifikationer bør vurderes
Bispekandidat: Jeg vil bringe humor ind i stiftsadministrationen
Bispekandidat: Jeg vil bringe humor ind i stiftsadministrationen
Bispekandidat nummer to melder sit kandidatur i Fyens Stift
Bispekandidat nummer to melder sit kandidatur i Fyens Stift
Udgivet af Kristeligt Dagblad
Vimmelskaftet 47 1161 København K. Telefon: +45 33 48 05 00 Mail: redaktion@kirke.dk CVR nr. DK-17725114
Ansvarshavende chefredaktør: Jeppe Duvå
Vi tager ansvar for indholdet og er tilmeldt